Efren Arroyo

Angel Efren Arroyo (født 18. juni 1953 i San Juan i Puerto Rico, død 2. september 2021) var en puertoticansk journalist og radio- og TV-nyhetsoppleser. 

Han var kjent som  gravejournalist for Televicentro de Puerto Ricos nyhetsprogram Noticentro 4, hvor han arbeidet i til sammen 32 år. Arroyo jobbet også ved Telemundo Telenoticias en Accion og var reporter for avisen El Reportero. Arroyo jobbet som TV-journalist i totalt 40 år.

Arroyo ble født i Santurce i San Juan, og var bosatt i Río Piedras. Arroyo studerte i en kortere periode skuespill, tok dramaklasser ved University of Puerto Ricos Rio Piedras-campus, under veiledning av den kjente skuespiller, regissør, forfatter og skuespillerlærer Dean Zayas. Han var del av en skuespillertrupp som deltok i forskjellige internasjonale skuespillerkonkurranser. I 1978 ble han i en alder av 25 år ansatt av WKAQ-AM for å arbeide ved deres radionyhetsavdeling før han gikk videre til Televicentro Puerto Ricos (den gang kjent som WAPA-TV) TV-nyhetsshow, Noticentro 4.

Efren Arroyo, som ikke var vaksinert mot covid-19, følte seg uvel i to uker før han døde 2. september 2021. En obduksjon viste at han hadde dødd av viruset.

Referanser

Personer fra San Juan i Puerto Rico
Puertoricanske journalister
Dødsfall relatert til covid-19 i Puerto Rico